ANDREW WOMMACK EVANKELIUMIN ÄÄRELLÄ
UUSI LUOMUS JA PYHÄ HENKI 5/10
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Puhun tänään edelleen siitä, millainen on todellinen kristitty.
Tämä on aivan perusasiaa, mutta se on tärkeä pukea sanoiksi.
Niiden, jotka ovat syntyneet uudesti ylhäältä, on tärkeä ymmärtää, -
mitä heille oikein on tapahtunut.
Tämä on vain lyhyt, viiden jakson johdanto aiheeseen.
Jaan kirjaani aiheesta uusi luomus ja Pyhä Henki kokouksissani niille, -
jotka tulevat alttarille. Kirja kertoo pelastuksesta ja Hengen kasteesta.
Todella monet ihmiset pitävät itseään kristittyinä vain siksi, -
että he tunnustavat kristinuskon arvot, säännöt ja periaatteet, -
eivät vaikkapa islamin, hindulaisuuden tai buddhalaisuuden sääntöjä.
Harva heistä on syntynyt uudesti. Suhteesi Jumalaan ei kehity, -
ennen kuin selvität itsellesi, oletko syntynyt uudesti ylhäältä.
Onko sinulla suhde Jumalaan vai uskotko vain, että Hän on olemassa?
Yritätkö vain olla hyvä ihminen vai oletko muuttunut sisäisesti niin, -
että sisälläsi on Jumalan elämä?
Aidossa kristinuskossa on tärkeintä suhde Jumalaan.
Se ei ole oppi tai uskomusjärjestelmä.
Ihminen, jolla on suhde Jumalaan, ei ole sellaisen ihmisen armoilla, -
jolla on vain perusteluja. Suuri osa siitä, mitä kristinuskosta puhutaan, -
on älyllistä perustelua ja teologiaa, mutta jos koet Jumalan läsnäolon -
ja Hän alkaa elää sisälläsi, kaikki sinussa muuttuu.
Olen kertonut ennenkin kokemuksistani Vietnamissa.
Olin melko uusi uskova. Synnyin uudesti 8-vuotiaana, mutta aloin -
etsiä Herraa tosissani 18-vuotiaana. Vietnamissa olin 19―20-vuotiaana.
Muistan, kun raamattupiiriini tuli eräs Princetonissa opiskellut ateisti.
Hän oli korkeasti koulutettu ja osasi perustella asiat paremmin kuin minä.
Hänellä oli paljon kysymyksiä. Hän alkoi esittää niitä -
ja ivata sitä, mitä opetin. Sitten hän lähti raamattupiiristäni.
Kaikki muut piiriläiset, joita oli 6―7, lähtivät hänen mukanaan.
Hän nolasi minut, ja minua hävetti.
Kysyin Jumalalta, kuinka olisin voinut välttää tämän epäonnistumisen, -
mutten epäillyt suhdettani Jumalaan, koska se oli suhde.
Ateisti sanoi, ettei Jumalaa ole, mutta sanoin hänelle puhuneeni -
Jumalan kanssa sinä päivänä, ja Hän oli vastannut minulle.
Tuo mies oli älykkäämpi kuin minä ja hänellä oli vakuuttavat perustelut, -
mutta minulla oli suhde Jumalaan, eikä hän voi tulla väittämään minulle, -
ettei Jumalaa ole, sillä Jumala puhuu minulle ja toimii elämässäni.
Puoli tuntia myöhemmin -
olin rukoilemassa, kun tuo ateisti tuli takaisin luokseni ja istuutui.
Olin rukoillut, että saisin toisen tilaisuuden todistaa hänelle.
Ateisti sanoi: "Haluan sitä, mitä sinulla on." Olin ällistynyt, -
sillä hän oli juuri voittanut minut väittelyssä ja vakuuttanut nuo muut.
Hän sanoi, että koko hänen elämänsä perustui järkeilyyn.
Jos joku olisi tehnyt hänelle sen, -
minkä hän teki minulle, hän olisi tappanut itsensä.
"Mutta sinulla on enemmän kuin perusteluja, sinulla on suhde.
Jumala on todellinen sinulle." Juuri tätä tarkoitan.
Aidossa kristinuskossa tärkeintä on suhde Jumalaan.
Jos sinulla on vain kokoelma oppeja ja teologia, jonka allekirjoitat, -
muttet ole todella kohdannut Jumalaa, sinun täytyy syntyä uudesti.
2. Kor. 5:17 "Siis, jos joku on Kristuk- sessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Jos otat Herran vastaan ja astut suhteeseen Kaikkivaltiaan kanssa -
Hänen Poikansa Jeesuksen kautta, sinusta tulee sisäisesti uusi luomus.
Jae 18 "Mutta kaikki on Jumalasta, joka on sovittanut meidät -
itsensä kanssa Kristuksen kautta..." Jumala on jo sovittanut meidät.
Sovittaminen tarkoittaa ystävyyden palauttamista tai sopimista.
Jos vertaat tiliotettasi ja shekkivihkoasi toisiinsa, -
sovitat niiden tiedot yhteen.
Tietojen on vastattava toisiaan, ja eroavaisuudet vaativat selvittelyä.
Jumala on sovittanut meidät eli tuonut meidät sopusointuun itsensä kanssa.
Meillä on yhteys Häneen. Huomaa, että jakeessa on mennyt aikamuoto.
Monet luulevat, että kristinuskossa on kyse uskomusten hyväksymisestä.
Moni hyväksyy ne ja on pelastunut, mutta jumissa siihen asti, -
että kuolee ja pääsee taivaaseen. Siellä kaikki sitten muuttuu.
Taivaassa saamme kyllä uudet ruumiit, ja mielemme uudistuu täysin, -
mutta jo nyt, tällä hetkellä, olet uusi luomus hengessäsi, -
ja kaikki vanhat asiat, syntisyytesi ja jumalattomuutesi, -
ovat poissa, ja kaikki on tullut uudeksi.
Todella monet ottavat Jeesuksen Herrakseen ymmärtämättä tätä.
Se johtuu siitä, ettei henkeään voi nähdä peilistä.
Sitä ei voi nähdä eikä tuntea. Koska useimpia hallitsee se, -
minkä he näkevät ja tuntevat, heistä mikään ei ole muuttunut.
He odottavat, että saavat kokea Jumalan voiman taivaassa.
Henkesi on kuitenkin nyt yhtä puhdas ja täydellinen kuin iankaikkisuudessa.
Jos pystyt uudistamaan mieltäsi ja toimimaan henkesi johdossa, -
voit alkaa kokea Jumalan yliluonnollista elämää jo maan päällä.
Tämä auttaa myös ymmärtämään, kuinka Jumala voi rakastaa sinua.
Monesti niillä, jotka tulevat uskoon, on voimakas synnintunto.
He pyytävät Jumalalta anteeksi ja uskovat, etteivät mene helvettiin, -
mutta heidän on vaikea ymmärtää, miten Pyhä Jumala voi rakastaa heitä.
Hehän ovat syntisiä ja tekevät virheitä uskoontulon jälkeenkin.
Emme osaa rakastaa oikein emmekä olla täysin uskollisia Herralle.
Emme ole koskaan täydellisiä.
Se johtuu siitä, että elämme langenneessa ruumiissa.
Ihmiset soimaavat itseään ja elävät tuomion alla -
laulaen taivaan ihanuudesta, mutta meidät on jo sovitettu.
Sen voi ymmärtää käsittämällä, -
että henkesi on sovitettu Jumalan kanssa. Se osa sinusta on muuttunut.
Joh. 4:24 "Jumala on Henki; ja jotka häntä rukoilevat, -
niiden tulee rukoilla hengessä ja totuudessa."
Jumalaan voi olla kunnolla yhteydessä vain hengen kautta.
Henkesi on muuttunut yhtä puhtaaksi ja täydelliseksi kuin Jeesus, -
jos olet ottanut Jeesuksen Herraksesi. Jos ymmärrät sen, -
voit elää dynaamisessa suhteessa Jumalaan, -
koska arvottomuuden tunne, häpeä ja syyllisyys eivät enää hallitse sinua.
Tekosi, ajatuksesi ja tunteesi eivät muutu koskaan täydellisiksi.
Lihasi eli fyysisen ja emotionaalisen luontosi puolesta -
olet aina epätäydellinen etkä pysty olemaan yhteydessä Jumalaan, -
mutta hengessäsi olet täydellinen.
Hepr. 12:23 "...täydellisiksi tulleitten vanhurskasten henkien tykö".
Henkesi on tullut täydelliseksi.
Siksi hengessäsi olet Jumalan kategoriassa.
Et ruumiisi tai mielesi osalta, mutta nekin tulevat muuttumaan.
Henkesi on Jumalan tasolla, koska Jeesuksen henki asuu sinussa.
Jos ymmärrät, kuka olet hengessä ja palvot Jumalaa hengen kautta, -
voit olla jo nyt yhteydessä Jumalaan ja kokea Jumalan rakkautta, iloa, -
rauhaa, voimaa ja voitelua. Voit saada Hengen lahjoja ja tietoa tulevasta.
Jumala voi ohjata sinua tahtonsa mukaan, ja voit kuulla Hänen ääntään.
Et korvin kuuluvasti, mutta hengessä.
Kaikki tämä on totta, ja sen ymmärtäminen muutti elämäni.
Jos yrität kokea Jumalan läsnäoloa vain fyysisen olemuksesi kautta, -
Hän ilmestyy sinulle joskus, ja joitakin muutoksia tapahtuu, -
mutta Jumala on henki, ja Häntä pitää palvoa hengessä ja totuudessa.
Sinun täytyy uudistaa mielesi käsittä- mään, että syntisi on jo otettu pois.
Se ei tapahdu vasta tulevaisuudessa, vaan silloin kun synnyt uudesti.
En ehdi käydä läpi kaikkia jakeita, mutta nostan esiin muutaman.
Luetaan Heprealaiskirjeen luvusta 9.
Minulla on opetus, jossa kaikkia näitä jakeita käsitellään tarkasti.
Hepr. 9:12 "meni, ei kauristen ja vasikkain veren kautta, -
vaan oman verensä kautta kerta kaikkiaan kaikkeinpyhimpään -
ja sai aikaan iankaikkisen lunastuksen."
Jakeiden Ef. 1:7 ja Kol. 1:14 mukaan -
lunastus tarkoittaa syntien anteeksiantamista.
Tässä sanotaan, että Jeesus meni kaikkein pyhimpään -
ja sai aikaan ikuisen lunastuksen eli siis ikuisen syntien anteeksiannon.
Kun otat Jeesuksen Herraksesi ja sisimpäsi muuttuu, -
anteeksianto ei ole voimassa vain siihen asti, kun teet taas syntiä, -
ikään kuin henkesi tahriintuisi ja joutuisit anomaan anteeksiantoa, -
tai syntymään uudesti uudestaan. Mikään näistä ajatuksista ei ole totta.
Kun synnyt uudesti ja otat Jeesuksen Herraksesi, muutut sillä hetkellä, -
ja kaikki menneet, nykyiset ja tulevat syntisi annetaan anteeksi.
Voimmeko siis elää synnissä? Ensinnäkin Raamattu opettaa, -
että jos olet todella syntynyt uudesti, et enää halua elää synnissä.
Jos joku ajattelee, että hieno juttu, nyt voinkin elää synnissä, -
hän ei ole syntynyt uudesti ylhäältä eikä ole uusi luomus.
Muuten hän ei ajattelisi näin. Tämä ei vapauta tekemään syntiä.
Se vapauttaa meidät synnin mukana tulevasta tuomiosta ja syyllisyydestä.
Uskoontulon jälkeenkään et pysty olemaan sellainen kuin sinun pitäisi.
Kaikki muuttuu, kun ymmärrät, että vaikka olet toiminut väärin, -
syntisi on annettu anteeksi jo ennen kuin olet tehnyt niitä.
Siis sitten kun olet syntynyt uudesti.
Kuinka Jumala voi antaa synnin anteeksi jo etukäteen?
Jeesus kuoli syntiemme tähden vain kerran 2 000 vuotta sitten.
Hän ei ole tehnyt sitä toiste. Jos syntejä ei voisi saada anteeksi -
ennen niiden tekemistä, emme siis voisi pelastua lainkaan.
En tiedä, miten Jumala tekee sen, mutta syntiemme hinta on maksettu.
Näin Raamattu opettaa. Anteeksianto on ikuinen.
Se ei johda syntiseen elämään, koska luontomme on muuttunut.
Jos olet todella uusi luomus, et halua elää synnissä.
Toinen syy on jakeessa Room. 6:16.
"Ettekö tiedä, että kenen palvelijoiksi, ketä tottelemaan, te antaudutte, -
sen palvelijoita te olette, jota te tottelette, -
joko synnin palvelijoita, kuolemaksi, tahi kuuliaisuuden, vanhurskaudeksi?"
Jos antaudut synnille, -
annat synnin innoittajan eli paholaisen vaikuttaa elämääsi ja tuhota sinut.
Voin kertoa, että hän vie tuhkatkin pesästä. Et halua tehdä sitä.
Siksi on upeaa tietää, että meillä on ikuinen lunastus.
Se ei vapauta elämään synnissä, se vapauttaa synnin tuomiosta, -
kun epäonnistumme. Meidän tulee silti vastustaa syntiä kaikin voimin, -
ettei saatana pääsisi elämäämme. Jos kuitenkin lankeamme syntiin, -
meidän tulee tehdä siitä parannus. Ei siksi, että saisimme sen anteeksi, -
sillä syntimme on jo annettu anteeksi, vaan jotta voisimme sulkea oven -
paholaiselta ja sanoa, että käännymme pois synnistä -
ja ettei saatanalla ole enää oikeutta toimia elämässämme.
Hepr. 9:15 "Ja sentähden hän on uuden liiton välimies, että, -
koska hänen kuolemansa on tapahtunut lunastukseksi -
ensimmäisen liiton aikuisista rikkomuksista, -
ne, jotka ovat kutsutut, saisivat luvatun iankaikkisen perinnön."
Tätä käsitettä tavallinen "kristitty" ei tunne.
Hän ei tiedä iankaikkisesta perinnöstä.
Moni uskova kuvittelee menettävänsä oikean asemansa Jumalan edessä -
joka kerta, kun tekee syntiä ja olevansa silloin matkalla helvettiin.
Se ei ole totta. Meillä on ikuinen sovitus ja iankaikkinen perintö.
Koko Heprealaiskirje ja erityisesti sen luku 9 korostaa, -
että Jeesus astui sisään kerran ja sai aikaan ikuisen lunastuksen -
ja iankaikkisen perinnön. Kuolemme vain kerran, -
joten Jeesuskin kuoli vain kerran ja maksoi syntiemme hinnan.
Hepr. 10:10 "Ja tämän tahdon perusteella me olemme pyhitetyt -
Jeesuksen Kristuksen ruumiin uhrilla kerta kaikkiaan."
Pyhittäminen tarkoittaa erilleen asettamista tai pyhäksi tekemistä.
Jos otat vastaan sen, mitä Jeesus teki puolestasi ristillä, -
synnyt uudesti ja muutut sisäisesti, sinut pyhitetään, -
asetetaan erilleen ja tehdään pyhäksi kerralla, ja se pysyy.
Moni ajattelee, että jokainen synti on uusi särö Jumala-suhteeseen.
Jos syntiä ei pyydä anteeksi, se erottaa heidät Jumalasta ikuisesti -
tai se erottaa heidät Jumalan ilosta, rauhasta ja siunauksesta, -
eikä Jumala voi käyttää heitä. Jos uskot näin, et koskaan koe -
iloa, rauhaa, voimaa tai voitelua, koska et koskaan ansaitse sitä.
Et ikinä täytä Jumalan vaatimuksia.
Jumalaa tulee palvoa hengessä ja totuudessa, -
ja hengessä olet uusi luomus. Sinulla on ikuinen lunastus ja perintö.
Sinut on kerralla pyhitetty ja asetettu erilleen.
Jumala katsoo sinua hengessä ja arvioi sinua sen mukaan, -
ei sen mukaan, kuinka toimit fyysisessä ruumissasi.
Vaikka tekisit kaiken oikein, mutta sinulla on väärä henki, -
koska et ole syntynyt ylhäältä, Jumala ei voi eikä halua -
toimia kauttasi tai käyttää sinua samoin kuin käyttäisi uskovaa, -
sillä sinulla ei ole suhdetta Häneen.
Jos taas olet syntynyt uudesti, henkesi on täydellinen, -
sinulla on ikuinen lunastus ja perintö ja sinut on pyhitetty ikuisiksi ajoiksi.
Vaikka teet väärin, Jumala-suhde perustuu siihen, kuka olet hengessä.
Joku voi luulla, että opetan, että voimme käyttäytyä miten vain.
Jos todella muutut sisäisesti, tulet muuttumaan myös ulkoisesti, -
mutta se ei tapahdu heti eikä itsestään. Tulet tekemään virheitä, -
mutta Jumalan armo on ylenpalttinen. En sano, että voit elää synnissä, -
mutta vaikka olisit syntynyt uudesti, tulet edelleen tekemään syntiä, -
koska se perustuu siihen, kuka olet hengessä, ei tekoihisi.
Se on melkein liian hyvää ollakseen totta. Sitä on evankeliumi.
Valitettavasti moni ei tiedä sitä.
Hepr. 10:10 "me olemme pyhitetyt -
Jeesuksen Kristuksen ruumiin uhrilla kerta kaikkiaan."
Jae 14 "Sillä hän on yhdellä ainoalla uhrilla ainiaaksi tehnyt täydellisiksi -
ne, jotka pyhitetään."
Jakeen 10 mukaan meidät on kerta kaikkiaan pyhitetty Jeesuksen uhrilla.
Jakeessa 14 sanotaan, että jos meidät on pyhitetty, kuten jae 10 todistaa, -
silloin meidät on tehty ainiaaksi täydellisiksi. Kuullessaan tämän -
ihmiset menevät aivan jumiin. Tämä asia on heille liikaa.
Ihmiset menevät oikosulkuun, koska he katsovat peiliin -
ja toteavat, etteivät ole täydellisiä. Mitä ihmettä Raamattu tarkoittaa?
Yksinkertainen vastaus on, että henkesi on tehty täydelliseksi, -
ei ruumiisi. Ruumiissasi on yhä samat epätäydellisyydet.
Jos olit ruma ennen kuin tulit uskoon, olet yhä edelleen ruma. Se ei muutu.
Mielesi ei muutu yhtäkkiä. Jos et ollut ennen fiksu, -
et ole sitä pelastumisen jälkeenkään, ellet ala uudistaa mieltäsi.
Hengessäsi sinut on kuitenkin tehty täydelliseksi. Hepr. 12:22―23 -
"te olette käyneet Siionin vuoren tykö ja elävän Jumalan kaupungin, -
taivaallisen Jerusalemin tykö, ja kymmenien tuhansien enkelien tykö, -
taivaissa kirjoitettujen esikoisten juhlajoukon ja seurakunnan tykö, -
ja tuomarin tykö, joka on kaikkien Jumala, -
ja täydellisiksi tulleitten vanhurskasten henkien tykö".
Muista, että tämä on samaa kirjettä. Sitä ei ollut alun perin jaettu osiin.
Luvut ja jakeet on lisätty myöhemmin, mutta joskus ihmiset ajattelevat, -
että uusi luku aloittaa uuden teeman. Ei, tämä on kaikki yhtä kirjettä -
ja saman kirjoittajan tekstiä. Tässä hän kertoo, -
että henkemme on meissä se, joka on tehty täydelliseksi.
Jae 10:10 kertoo, että meidät on pyhitetty ikuisesti -
ja jae 10:14, että pyhitetyt on myös tehty täydellisiksi. Mikä osa meistä?
Jae 12:23 sanoo, että vanhurskaiden henget on tehty täydellisiksi.
Olen omistanut tämän sarjan alkuosan sille, kuka on kristitty.
Nämä ovat aivan perusasioita. Minulla on tästä lisää materiaalia.
Tämä on perusta opetukselleni aiheesta uusi luomus ja Pyhä Henki.
Jos et tunne Jeesusta henkilökohtai- sesti eikä elämäsi ole muuttunut, -
soita ruudulla näkyvään numeroon. Kanssasi rukoillaan, -
ja saat tämän kirjan. Jos olet jo syntynyt uudesti ja haluat sen, -
pyydämme, että maksat niistä, mutta saat materiaalit joka tapauksessa.
Jos et ole ottanut Jeesusta Herraksesi, soita tähän numeroon.
Elämäsi tulee muuttumaan täysin.
Neliosaisen sarjan Uusi luomus ja Pyhä Henki opetus on saatavissa -
CD- tai DVD-levyllä sellaisena kuin se on esitetty televisiossa.
Opetus on saatavana englanniksi myös kirjana ja työkirjana.
Työkirjassa on mukana koko sarjan opetus, -
ja sen mukana tulevalta CD-levyltä voit tulostaa tehtäviä.
Työkirjan ja levyn hinta on 17,50 puntaa.
Voit tilata työkirjan -
ja kaikki ohjelmassa mainitut tuotteet nettisivujemme kautta.
Sieltä voit tilata myös Andrewin uuden Daavidia käsittelevän kirjan.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Syyskuussa hän on Pohjois- Carolinassa, Tennesseessä, -
Colorado Springsissä -
ja Coloradon Woodland Parkissa AWM-pastorikonferenssissa.
Lokakuussa hän vierailee Englannissa ja Ugandassa -
ja marraskuussa Arizonassa sekä Texasin alueella.
Lisätietoja tapahtumista alueellasi saat nettisivuiltamme.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme awmi.net.
Näin pääset käsiksi sisäpiirin tarinoihin.
Ota selvää, mitä järjestössämme ja Charis-koulussa tapahtuu.
Sisäpiirin tarinat vain nettisivuilla.
MUUTA ELÄMÄSI...
Minulle suurin muutos liittyi siihen, että jätin kaiken taakseni, -
tulin uuteen paikkaan ja sain nähdä, että Jumala piti minusta huolen.
Koko perheeni on nähnyt suuria muutoksia tänne tuloni jälkeen.
Minusta on kuorittu pois kerroksia, ja olen saanut vahvan perustan.
Ensimmäinen vuosi on kuin vieroitusta kaikesta siitä väärästä opista, -
jonka olemme oppineet eri paikoissa.
Suurin muutos on se, että olen päässyt eroon väärästä opista, -
jonka olin omaksunut perinteiden kautta, ja saanut varman perustan.
Olen saanut täydemmän ymmärryksen siitä, mitä Jeesus teki ristillä -
ja mitä se merkitsee meille.
Opetus auttoi minua yhdistämään koko Raamatun asiat toisiinsa.
Kun menen kotiin, mieheni kysyy, mitä olen oppinut tänään.
Toisinaan en pysty puhumaan, koska tämä on vain niin hyvää.
Suurin muutos, jonka olen huomannut elämässäni tänne tulemisen jälkeen -
on Jumalan rauhan kokeminen. Raamatussa sanotaan, -
että jos keskitymme Häneen, Hän antaa meille täydellisen rauhan.
Tietämykseni Jumalasta on kasvanut ja rauha on lisääntynyt elämässäni.
Hän toi minut tänne ja todisti minulle rakkautensa minua kohtaan.
Se, että tein päätöksen tulla ja istua kuuntelemassa Sanan opetusta -
neljä tuntia päivässä, neljä päivää viikossa on saanut asiat, -
jotka Jumala istutti sydämeeni vuosia sitten, toteutumaan.
Olen oppinut ymmärtämään niitä paremmin ja saanut rohkeuden, -
jota minulla ei ollut. Uskallan lähteä toteuttamaan Jumalan kutsua.
MUUTA ELÄMÄSI. MUUTA MAAILMA.
Suomennos: Anni Lähteenmäki